HRVATSKI CRVENI KRIŽ

Zagreb, Ulica Crvenog križa 14/I

KLASA: 406-03/25-08/17

URBROJ: 101-12-25-2

Zagreb, 7. ožujka 2025.

POZIV ZA DOSTAVU PONUDE

ZA PREDMET NABAVE:

Nabava higijenskih paketa za osobnu higijenu i higijenu prostora za raseljene osobe iz Ukrajine

Sadržaj

[1. OPĆI PODACI 4](#_Toc192146819)

[1.1. Podaci o naručitelju 4](#_Toc192146820)

[1.2. Osobe zadužene za komunikaciju s ponuditeljima 4](#_Toc192146821)

[1.3. Vrsta postupka nabave 4](#_Toc192146822)

[1.4. Vrsta ugovora o nabavi 4](#_Toc192146823)

[2. PODACI O PREDMETU NABAVE 4](#_Toc192146824)

[2.1. Opis predmeta nabave 4](#_Toc192146825)

[2.2. Opis načina nuđenja 4](#_Toc192146826)

[2.3. Količina predmeta nabave 5](#_Toc192146827)

[2.4. Mjesto isporuke 5](#_Toc192146828)

[2.5. Rok isporuke 5](#_Toc192146829)

[3. OBVEZNI RAZLOZI ZA ISKLJUČENJE GOSPODARSKOG SUBJEKTA 5](#_Toc192146830)

[4. PODACI O PONUDI 5](#_Toc192146831)

[4.1. Sadržaj ponude 5](#_Toc192146832)

[4.2. Opis načina nuđenja 6](#_Toc192146833)

[4.3. Način određivanja cijene ponude 6](#_Toc192146834)

[4.4. Kriterij za odabir ponude 6](#_Toc192146835)

[4.5. Jezik i pismo ponude 6](#_Toc192146836)

[4.6. Rok valjanosti ponude 6](#_Toc192146837)

[5. ODREDBE O SPOSOBNOSTI PONUDITELJA 6](#_Toc192146838)

[5.1. Uvjeti pravne i poslovne sposobnosti 6](#_Toc192146839)

[5.2. Ekonomska i financijska sposobnost 7](#_Toc192146840)

[6. OSTALE ODREDBE 7](#_Toc192146841)

[6.1. Način za dostavu Ponuda 7](#_Toc192146844)

[6.2. Zaprimanje ponuda 8](#_Toc192146845)

[6.3. Rok za dostavu ponuda 8](#_Toc192146846)

[6.4. Otvaranje ponuda 8](#_Toc192146847)

[6.5. Rok, način i uvjeti plaćanja: 8](#_Toc192146848)

[6.6. PRILOZI 8](#_Toc192146849)

[6.7. OBRASCI 8](#_Toc192146850)

# OPĆI PODACI

## Podaci o naručitelju

Naziv Naručitelja: Hrvatski Crveni križ

Adresa/sjedište Naručitelja: Zagreb, Ulica Crvenog križa 14.

OIB: 72527253659

Broj telefona: 01/4655 814

## Osobe zadužene za komunikaciju s ponuditeljima

Marija Lindić, e-adresa: marija.lindic@hck.hr

Toni Sikirić, e-adresa: toni.sikiric@hck.hr

## Vrsta postupka nabave

Nabava prema pravilima IFRC/ICRC.

## Vrsta ugovora o nabavi

Ugovor o nabavi robe.

# PODACI O PREDMETU NABAVE

## Opis predmeta nabave

Predmet nabave su higijenski paketi za osobnu higijenu i higijenu prostora za raseljene osobe iz Ukrajine.

Nabava uključuje nabavu sedam vrsta paketa, koji će u ukupnom iznosu zadovoljiti potrebe korisnika koje se trenutno nalaze u organiziranim smještajnim objektima na 16 različitih lokacija unutar Hrvatske, u svemu sukladno tehničkim karakteristikama i ostalim traženim uvjetima naznačenima u ovom Pozivu.

Specifikacije predmeta nabave određene su u obrascu 3 Ponudbenog troškovnika.

## Opis načina nuđenja

Predmet nabave nije podijeljen na grupe.

Ponuditelj je obvezan nuditi cjelokupan predmet nabave.

Ponuditelj u ukupnu cijenu ponude treba uračunati trošak sortiranja sadržaja paketa, označavanja paketa i transporta paketa.

## Količina predmeta nabave

Predmet nabave je detaljno naveden u ponudbenom troškovniku koji čini sastavni dio ovog Poziva.

## Mjesto isporuke

Mjesta za isporuku paketa higijenskih potrepština su 16 različitih lokacija u Hrvatskoj, sadržanih u obrascu 2 – ponudbeni Troškovnik, a po prethodnom dogovoru s Naručiteljem.

## Rok isporuke

Krajnji rok za isporuku predmeta nabave je 30 dana od datuma potpisivanja Ugovora o nabavi

sa ponuditeljem koji je najbolje ocijenjen prema kriterijima i uvjetima iz ovog Poziva na dostavu ponuda.

# OBVEZNI RAZLOZI ZA ISKLJUČENJE GOSPODARSKOG SUBJEKTA

Gospodarski subjekt isključit će se iz postupka nabave u bilo kojoj njegovoj fazi:

* 1. ako je on ili osoba ovlaštena za njegovo zakonsko zastupanje pravomoćno osuđena za kazneno djelo sudjelovanja u zločinačkoj organizaciji, korupcije, prijevare, terorizma, financiranja terorizma, pranja novca, dječjeg rada ili drugih oblika trgovanja ljudima;
  2. ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza nije dopušteno ili je odobrena odgoda plaćanja;
  3. ako je lažno predstavio ili pružio neistinite podatke u vezi s uvjetima koje je naručitelj naveo kao razloge za isključenje ili uvjete kvalifikacije;
  4. ako je u stečaju, insolventan ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima;
  5. ako je u posljednje dvije godine do početka postupka nabave učinio težak profesionalni propust, a koji Naručitelj može dokazati na bilo koji način;
  6. ako su proizvodi i usluge koje Ponuditelj nudi nastali u procesima u kojima je korišten rad djece.

Naručitelj kao dokaz da se gospodarski subjekt ne nalazi u jednoj od situacija navedenih u ovoj točki Poziva na dostavu ponude prihvaća potpisanu izjavu o nepostojanju razloga za isključenje ponuditelja (Obrazac 2 - Izjava o etičnosti poslovanja) od strane osobe po zakonu ovlaštene za zastupanje gospodarskog subjekta koja se dostavlja u ponudi. Izjava ne smije biti starija od tri mjeseca od dana početka postupka nabave.

# PODACI O PONUDI

## Sadržaj ponude

**Svaki je ponuditelj dužan uz ponudu priložiti:**

1. **Obrazac 1 - Popunjeni ponudbeni list,**
2. **Obrazac 2 - Izjava o etičnosti poslovanja,**
3. **Obrazac 3 - Popunjeni ponudbeni troškovnik,**
4. **Fotografije, specifikacije i certifikati svih ponuđenih artikala za sve vrste higijenskih paketa**

Ponuda mora sadržavati sve navedene priloge. Predmetnu dokumentaciju ponuditelji su obvezni pažljivo pregledati i upoznati se sa svim zahtjevima Naručitelja te dostaviti ponudu prema traženim zahtjevima iz ovoga Poziva za dostavu ponuda.

Pri sastavljanju ponude NE SMIJU se dodavati redovi ili stupci ili na bilo koji način mijenjati izgled obrasca ponudbenog lista i troškovnika.

Ponudbeni list i troškovnik potrebno je ispuniti, potpisati od strane ovlaštene osobe za zastupanje i ovjeriti pečatom ponuditelja te dostaviti u sklopu Ponude. Izjavu o etičnosti poslovanja potpisuje osoba po zakonu ovlaštena za zastupanje gospodarskog subjekta.

Troškovnik je potrebno ispuniti, potpisati i ovjeriti pečatom te dostaviti u sklopu Ponude.

## Opis načina nuđenja

Predmet nabave nije podijeljen u grupe. Alternativne ponude nisu dopuštene.

## Način određivanja cijene ponude

Cijena ponude je nepromjenjiva tijekom trajanja ugovora.

Cijena ponude piše se brojkama. Cijena ponude izražava se za cjelokupan predmet nabave.

U cijenu trebaju biti uračunati svi troškovi (pakiranje, tisak, oznake na ambalaži, slaganje, transport i isporuka) i popusti, bez poreza na dodanu vrijednost, koji se iskazuje zasebno iza cijene ponude. Ukupnu cijenu ponude čini cijena ponude s porezom na dodanu vrijednost.

## Kriterij za odabir ponude

Kriterij za odabir ponude je najniža cijena, uz zadovoljenje ostalih uvjeta iz Poziva.

U slučaju da su dvije ili više ponuda jednako rangirane prema kriteriju za odabir ponude Naručitelj će odabrati ponudu koja je zaprimljena ranije.

## Jezik i pismo ponude

Ponuda sa svim traženim prilozima podnosi se na hrvatskom jeziku i latiničnom pismu.

## Rok valjanosti ponude

Rok valjanosti ponude je 30 dana od dana isteka roka za dostavu ponuda.

Na zahtjev Naručitelja ponuditelj može produžiti rok valjanosti svoje ponude.

# ODREDBE O SPOSOBNOSTI PONUDITELJA

## Uvjeti pravne i poslovne sposobnosti

Ponuditelj mora dokazati svoj upis u poslovni, sudski, obrtni, strukovni ili drugi odgovarajući registar države sjedišta ponuditelja kao dokaz da ima registriranu djelatnost u svezi s predmetom nabave. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Dokaz ne smije biti stariji od 6 mjeseca računajući od dana objave postupka nabave.

U slučaju zajednice ponuditelja, podugovaratelja ili oslanjanja na sposobnost drugog gospodarskog subjekta, svaki gospodarski subjekt uključen u ponudu mora dostaviti dokaz o pravnoj i poslovnoj sposobnosti za onaj dio ugovora koji će izvršavati.

Dokument kojim se dokazuje traženi uvjet sposobnosti:

Dokaz o upisu u poslovni, sudski, obrtni, strukovni ili drugi odgovarajući registar

## Ekonomska i financijska sposobnost

* + 1. Naručitelj će od ponuditelja koji je podnio najnižu cijenu tražiti da dokaže njegov godišnji promet u svakoj od posljednje tri dostupne financijske godine, ovisno o datumu osnivanja ili početka obavljanja djelatnosti gospodarskog subjekta.

Traženim dokazom financijske sposobnosti, gospodarski subjekt dokazuje da ima stabilno financijsko poslovanje na način da bez sumnje neće dovesti u pitanje izvršenje svojih ugovornih obveza, a time i u opasnost svoje ili poslovanje Naručitelja. U slučaju zajednice gospodarskih subjekata, članovi zajednice mogu zajednički dokazati ovu sposobnost.

Dokument kojim se dokazuje traženi uvjet sposobnosti:

- izjava o ukupnom godišnjem prometu gospodarskog subjekta u posljednje tri dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.

Izjavu daje osoba po zakonu ovlaštena za zastupanje gospodarskog subjekta, na kojoj potpis ne mora biti ovjeren kod nadležnog tijela.

* + 1. Gospodarski subjekt mora u postupku nabave dokazati da mu račun u posljednjih 6 (šest) mjeseci nije bio u blokadi duže od 7 (sedam) dana u kontinuitetu, odnosno ne više od 10 (deset) dana sveukupno za navedeno razdoblje, čime dokazuje da ima stabilno financijsko poslovanje. Podaci o solventnosti gospodarskog subjekta obavezno moraju obuhvatiti dan objave Poziva na dostavu ponuda.

U slučaju zajednice gospodarskih subjekata, članovi zajednice mogu zajednički dokazati ovu

sposobnost.

Dokument kojim se dokazuje traženi uvjet sposobnosti:

- bankovni obrazac BON-2 / SOL-2 ili drugi odgovarajući dokument financijskih institucija, koji ima istu dokaznu snagu kao i traženi dokaz

# OSTALE ODREDBE



## Način za dostavu Ponuda

Ponuda do roka za dostavu ponuda treba biti dostavljena putem pošte ili osobno na adresu Naručitelja u zatvorenoj omotnici.

Ponuditelj snosi rizik gubitka ili nepravovremene dostave ponude. Na omotnici treba navesti adresu:

**Hrvatski Crveni križ,**

**Ulica Crvenog križa 14**

**10000 Zagreb**

**NE OTVARAJ – PONUDA**

**Predmet nabave: NABAVA HIGIJENSKIH PAKETA**

**KLASA: 406-03/25-08/17**

Na omotnici treba navesti potpuni naziv i adresu Ponuditelja radi evidencije zaprimljenih ponuda ili u slučaju da je ponuda zakašnjela kako bi se mogla neotvorena vratiti Ponuditelju.

Ako omotnica nije zatvorena, zapečaćena i označena kako je navedeno, Naručitelj ne snosi nikakvu odgovornost ako se ponuda prerano otvori.

## Zaprimanje ponuda

Svaka pravodobno zaprimljena ponuda upisuje se u upisnik o zaprimanju ponuda.

Ako je dostavljena izmjena i/ili dopuna ponude, ponuda dobiva novi redni broj prema redoslijedu zaprimanja posljednje izmjene i/ili dopune te ponude. Ponuda se u tom slučaju smatra zaprimljena u trenutku zaprimanja posljednje izmjene i/ili dopune.

Upisnik o zaprimanju ponuda sastavlja i potpisuje za to ovlaštena osoba Naručitelja.

Ponuda dostavljena nakon roka za dostavu ponuda ne upisuje se u upisnik o zaprimanju ponuda, evidentira se kao zakašnjela ponuda te neotvorena vraća pošiljatelju bez odgode.

## Rok za dostavu ponuda

Rok za dostavu ponuda je **14. ožujka 2025. godine do 16:00 sati.**

Do navedenog roka za dostavu ponude ponuda **mora biti dostavljena i zaprimljena bez obzira na način dostave.** Ponuditelj određuje način dostave ponude i sam snosi rizik eventualnog gubitka, odnosno nepravovremene dostave njegove ponude.

## Otvaranje ponuda

Otvaranje ponuda će biti po isteku roka za dostavu ponuda te neće biti javno.

## Rok, način i uvjeti plaćanja:

Rok za plaćanje je do 30 dana računajući od dana zaprimanja valjanog računa.

Temelj za izdavanje računa je dokument kojim se potvrđuje da je isporuka uredno izvršena.

Predujam je isključen.

## PRILOZI

* 1. Prilog 1 - Opći uvjeti nabave roba, radova i usluga Hrvatskog Crvenog križa

## OBRASCI

* 1. Obrazac 1 - Ponudbeni list
  2. Obrazac 2 - Izjava o etičnosti poslovanja
  3. Obrazac 3 - Ponudbeni troškovnik

**Prilog 1**

**OPĆI UVJETI NABAVE ROBA, RADOVA I USLUGA HRVATSKOG CRVENOG KRIŽA**

**(u nastavku teksta: Opći uvjeti)**

**1. PRIMJENA OPĆIH UVJETA**

Opći uvjeti se primjenjuju na sve narudžbe i ugovore Hrvatskog Crvenog križa (u nastavku teksta: HCK) za nabavu roba radova i usluga javnim nadmetanjem. Opći uvjeti nabave HCK primjenjuju se u narudžbama i ugovorima koje HCK sklapa s domaćim i stranim pravnim i fizičkim osobama (u nastavku teksta: Dobavljači), osim ako postupak i uvjeti nabave nisu drugačije uređeni posebnim propisima koji se primjenjuju za nabavu određenih vrsta roba i usluga.

Opći uvjeti postat će sastavni dio ugovora nakon prihvaćanja narudžbe od strane dobavljača.

**2. PONUDA**

Sve ponude koje Dobavljač sastavi i dostavi HCK-u za nabavu roba i usluga smatraju se besplatnim i nisu obvezujuće za HCK.

**3. NARUDŽBE**

Za HCK su važeće i pravno obvezujuće samo narudžbe pisane na službenim obrascima HCK i potpisane od ovlaštene osobe. Izmjene i dopune narudžbe kao i usmeni dogovori obvezujući su za HCK samo ako ih je HCK kao naručitelj potvrdio u pisanom obliku.

Dobavljač može narudžbu u cijelosti i djelomično prenijeti trećim osobama ako je prethodno dobio pisanu suglasnost HCK, ali i u tom slučaju Dobavljač odgovara za isporuku robe i izvršenje usluga.

**4. POTVRDA NARUDŽBE**

Dobavljač je dužan bez odgađanja potvrditi HCK-u prihvaćanje narudžbe uz navođenje cijene i roka isporuke. HCK ima pravo opozvati bez plaćanja bilo kakve naknade Dobavljaču ako potvrda narudžbe nije zaprimljena u HCK-u unutar primjerenog roka.

Smatra se da je opoziv pravovremeno uslijedio ukoliko je poslan prije potvrde narudžbe.

**5. ROK ISPORUKE**

Ako drugačije nije dogovoreno rok isporuke robe ili izvršenja usluge počinje teći sljedećeg dana od dana narudžbe. Ako u narudžbi nije izričito ugovoren rok, Dobavljač će isporuku ili uslugu izvršiti bez odgađanja.

Za određivanje pravovremene isporuke mjerodavno je zaprimanje na mjestu isporuke koje je odredio HCK, a za pravovremeno izvršenje radova i usluga, mjerodavno je vrijeme preuzimanja izvršenog posla. U slučaju da Dobavljač kasni s isporukom ili izvršenjem, rok će se produžiti samo uz pisanu suglasnost HCK.

Za svaki započeti dan kašnjenja isporuke ili izvršenja HCK ima pravo, zaračunati penale od 0,5 ‰ (promila) po danu od cjelokupne vrijednosti narudžbe, a maksimalno do 5% cjelokupne vrijednosti narudžbe.

Ako je unutar roka isporuke predvidivo ili izvjesno da Dobavljač nije u mogućnosti, do ugovorenog roka, uredno izvršiti isporuku robe ili uslugu, HCK ima pravo na trošak i rizik Dobavljača poduzeti sve mjere kako bi se izbjeglo odgađanje roka.

U slučaju prijevremene isporuke HCK zadržava pravo odbiti isporuku ili prihvatiti isporuku i u tom slučaju zaračunati Dobavljaču troškove koji zbog toga nastanu (npr. skladištenje, osiguranje i sl.), te izvršiti plaćanje u skladu s ugovorenim rokom isporuke.

**6. ISPORUKA**

Troškove isporuke i pakiranja kao i troškove prijevoznog osiguranja snosi Dobavljač.

Roba će biti pakirana i označena u skladu s uputama HCK. U svim okolnostima pakiranje i ambalaža moraju osigurati zaštitu robe od oštećenja ili pada kvalitete u uobičajenim uvjetima prijevoza i skladištenja. Dobavljač je odgovoran za bilo kakve štete ili gubitke koji mogu nastati kao rezultat pogrešnog ili neprikladnog pakiranja.

**7. RAČUN**

Dobavljač je dužan odmah nakon isporuke, odnosno izvršenja usluge HCK-u dostaviti račun uz navođenje svih podataka iz narudžbe.

HCK zadržava pravo da račune koji nisu u skladu s narudžbom i/ili propisima, neobrađene vrati Dobavljaču, i u tom slučaju se smatra da račun nije ispostavljen.

**8. PLAĆANJE**

Rok za plaćanje računa počinje teći u roku kad je HCK u cijelosti preuzeo isporuku ili uslugu, uz uredno ispostavljen račun.

Plaćanje računa Dobavljaču ne znači potvrdu uredne isporuke ili usluge niti odustajanje HCK od bilo kojeg prava. Smatra se da je plaćanje pravodobno ako je HCK izdao nalog za plaćanje banci najkasnije na dan dospijeća računa.

**9. ISPORUKA, PREUZIMANJE, JAMSTVO**

Roba će biti isporučena prema datumu određenom na narudžbi, odnosno potvrdi narudžbe. Roba se HCK mora dostaviti radnim danom u radno vrijeme.

Isporuka se smatra izvršenom kad ovlašteni djelatnik HCK potpisom potvrdi da je roba isporučena.

Preuzimanje robe, ispitivanje kvalitete i kvantitete izvršit će se u roku 7 dana nakon zaprimanja robe.

Dobavljač jamči za kvalitetu materijala, za stručnu izvedbu, odgovarajuću konstrukciju i montažu. U slučaju nedostataka Dobavljač ih je dužan otkloniti na vlastiti trošak ili u zadanom roku izvršiti novu isporuku ili uslugu koja ne sadrži nedostatke.

Dobavljač izričito izjavljuje da je na temelju odgovarajućih dozvola ovlašten za izvršenje ugovorenih isporuka ili usluga, i da će na zahtjev HCK predočiti odgovarajuću dokumentaciju. Ako su za isporuku robe i usluga potrebne posebne dozvole državnih upravnih tijela, Dobavljač ih je dužan bez posebne naknade pravovremeno ishoditi. U slučaju odbijanja državnih upravnih tijela za izdavanje potrebne dozvole, narudžba odnosno ugovor će biti poništeni i svi odnosi između ugovornih strana otkazani.

**10. MJESTO ISPUNJENJA**

Mjesto ispunjenja za isporuke i usluge je «mjesto isporuke» određeno u narudžbi, a za plaćanja je mjesto ispunjenja sjedište HCK.

**11. VIŠA SILA**

Ni Dobavljač ni HCK ne smatraju se odgovornim za odgađanje izvršenja ispunjenja obveze ili za neispunjenje koje je rezultat okolnosti koje su izvan njihove kontrole, uključujući, ali ne ograničavajući se na prirodnu nepogodu, požar, eksplozija, krizne situacije i dr .

U što kraćem mogućem roku nakon pojave bilo kojeg događaja uzrokovanog višom silom, a ne dužem od 15 dana, Dobavljač koji je učinkom više sile djelomično ili potpuno u nemogućnosti izvršiti obveze određene narudžbom ili ugovorom, mora o tome pisanim putem obavijestiti HCK. HCK nakon primanja takve obavijest ima pravo otkazati narudžbu ili ugovor pisanim putem s otkaznim rokom od 7 dana. U slučaju otkazivanja narudžbe/ugovora, Dobavljač mora vratiti sve unaprijed plaćene iznose HCK.

**12. NEIZVRŠAVANJE OBVEZA**

U slučaju neizvršavanja obveza od strane Dobavljača uključujući i ne ograničavajući se na neuspjeh ili odbijanje isporuke u utvrđenom roku, HCK će otkazati narudžbu odnosno ugovor pisanim putem koja odmah stupa na snagu, a dobra ili usluge može nabavljati iz drugih izvora pri čemu otkazanog Dobavljača drži odgovornim za moguće dodatne troškove. Otkazani Dobavljač nema prava primiti uplatu za isporuku nakon primitka obavijesti o otkazu.

**13. STEČAJ**

Ako Dobavljač mora podnijeti zahtjev za stečaj ili poduzeti drugu aktivnost za dobrobit svojih vjerovnika, ili ako HCK u bilo kojem trenutku od davanja ponude i tijekom davanja i izvršenja narudžbe dobije informaciju o tome ili bude upućen na blokiran račun Dobavljača, HCK može otkazati narudžbu odnosno ugovor pisanim putem. Otkaz narudžbe odmah stupa na snagu.

**14. ZADOVOLJAVANJE SPECIFIKACIJA**

U slučaju dobara ili usluga kupljenih na temelju specifikacija propisanih i ponuđenih od Dobavljača u postupku nabave, Dobavljač jamči usklađenost sa specifikacijama. HCK zadržava pravo odbijanja svih dobara ili usluga koje nisu u skladu sa specifikacijama. U slučaju neusklađenosti, Dobavljač može ponuditi odgovarajuću alternativu HCK na razmatranje.

**Obrazac 1**

**PONUDBENI LIST**

Naručitelj: Hrvatski Crveni križ

Predmet nabave: Nabava higijenskih paketa za osobnu higijenu i higijenu prostora za raseljene osobe iz Ukrajine

KLASA: 406-03/25-08/17

Ponuditelj:

(Tvrtka/naziv):

Sjedište:

OIB:

Obveznik PDV-a: DA NE (zaokružiti)

Adresa za dostavu pošte:

E-pošta:

Telefon:

Kontakt osoba:

Osoba ovlaštena za potpisivanje ugovora (ime i prezime, funkcija)

**Cijena ponude:**

|  |  |
| --- | --- |
| Cijena ponude (EUR bez PDV-a) |  |
| Porez na dodanu vrijednost |  |
| Cijena ponude (EUR s PDV-om) |  |

Broj Ponude:

Datum:

Rok valjanosti ponude je trideset (30) dana od isteka roka za dostavu ponuda.

Ponuditelj potpisom potvrđuje da je upoznat sa svim uvjetima i zahtjevima određenim Pozivom te sukladno tome dostavlja ponudu.

PONUDITELJ:

(tiskano napisati ime, prezime i potpis osobe ovlaštene za zastupanje)

**Obrazac 2**

**IZJAVA O ETIČNOSTI POSLOVANJA**

kojom ja:

(ime i prezime, adresa)

kao ovlaštena osoba za zastupanje gospodarskog subjekta:

(naziv i sjedište gospodarskog subjekta, OIB)

izjavljujem za sebe i za gospodarski subjekt, da protiv mene osobno niti protiv gore navedenog gospodarskog subjekta kojeg zastupam nije izrečena pravomoćna osuđujuća presuda za gospodarski kriminal, prijevaru, neisplatu plaća i doprinosa, neisplatu minimalne plaće, utaju poreza.

Isto tako izjavljujem da proizvodi i usluge koje nudimo nisu nastali u procesima u kojima je korišten rad djece.

U **M.P.**

(mjesto i datum) (potpis odgovorne osobe ponuditelja)

Napomene: Izjava ne smije biti starija od tri mjeseca računajući od dana početka postupka nabave. Izjava mora biti potpisana od strane ovlaštene osobe.